Document ID: 32009D0386

KOMISJONI OTSUS,
15. mai 2009,
otsusega 2006/505/EÜ (millega luuakse standardialaste nõuannete järelevalverühm, kes nõustab komisjoni Euroopa finantsaruandluse nõuanderühma (EFRAG) arvamuste objektiivsuse ja erapooletuse hindamisel) loodud standardialaste nõuannete järelevalverühma kolme liikme ametisse nimetamise kohta
(2009/386/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse komisjoni 14. juuli 2006. aasta otsust 2006/505/EÜ, millega luuakse standardialaste nõuannete järelevalverühm, kes nõustab komisjoni Euroopa finantsaruandluse nõuanderühma (EFRAG) arvamuste objektiivsuse ja erapooletuse hindamisel, (1) eriti selle artiklit 3,
ning arvestades järgmist:
(1)
Vastavalt otsuse 2006/505/EÜ artiklile 3 nimetab komisjon ametisse kuni seitse standardialaste nõuannete järelevalverühma liiget sõltumatute ekspertide hulgast, kelle kogemused ja pädevus raamatupidamisvaldkonnas, eelkõige finantsaruandluse küsimustes, on ühenduse tasandil laialdaselt tunnustatud.
(2)
Otsusega 2007/73/EÜ (2) nimetas komisjon ametisse seitse standardialaste nõuannete järelevalverühma liiget kolmeks aastaks õigusega olla ametisse tagasi valitud. Selleks et tagada rühma liikmete korrapärane rotatsioon, võib standardialaste nõuannete järelevalerühm otsustada liikmeid osaliselt kahe või kolme kaupa vahetada. Rühm on otsustanud vahetada 2009. aastal kolm liiget,
ON TEINUD JÄRGMISE OTSUSE:
Artikkel 1
Komisjon nimetab ametisse kolm standardialaste nõuannete järelevalverühma liiget, kelle nimed on esitatud lisas.
Artikkel 2
Käesolev otsus jõustub Euroopa Liidu Teatajas avaldamise päeval.
Brüssel, 15. mai 2009

Labels: 7
4
15